Komission asetus (EY) N:o 1780/97, annettu 15 päivänä syyskuuta 1997, jäsenvaltioiden toimintaohjelmien toteuttamisesta EMOTR:n tukiosaston menojen valvonnan osalta annetun neuvoston asetuksen (EY) N:o 723/97 soveltamista koskevista yksityiskohtaisista säännöistä



Virallinen lehti nro L 252 , 16/09/1997 s. 0020 - 0023



KOMISSION ASETUS (EY) N:o 1780/97, annettu 15 päivänä syyskuuta 1997, jäsenvaltioiden toimintaohjelmien toteuttamisesta EMOTR:n tukiosaston menojen valvonnan osalta annetun neuvoston asetuksen (EY) N:o 723/97 soveltamista koskevista yksityiskohtaisista säännöistä EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon jäsenvaltioiden toimintaohjelmien toteuttamisesta EMOTR:n tukiosaston menojen valvonnan osalta 22 päivänä huhtikuuta 1997 annetun neuvoston asetuksen (EY) N:o 723/97 (1) ja erityisesti sen 6 artiklan, sekä katsoo, että asetuksessa (EY) N:o 723/97 säädetään erityisesti, että yhteisö voi osallistua tiettyjen sellaisten aloituskulujen rahoitukseen, jotka ovat aiheutuneet jäsenvaltioille valvontayksiköiden perustamisesta tai uudelleen järjestämisestä, sekä niiden kulujen rahoitukseen, jotka ovat aiheutuneet tehostamistoimenpiteissä osallisena olevien yksikköjen henkilöstön kouluttamisesta, tiedottamisesta ja varustamisesta; järjestelmän yhdenmukaisen soveltamisen varmistamiseksi soveltamista koskevissa yksityiskohtaisissa säännöissä olisi määriteltävä tietyt yhteisön tuen piiriin hyväksyttävät kulut, komissio jakaa vuosittain yhteisön rahoitusosuuden määrän niiden jäsenvaltioiden kesken, jotka sitä hakevat; on syytä säätää ehdoista, jotka liittyvät kyseisen hakemuksen tekemiseen ja lähettämiseen, asetuksen (EY) N:o 723/97 voimaantulopäivämäärä oli niin myöhäinen, että jäsenvaltiot eivät voineet jättää toimintaohjelmiaan vuoden 1998 osalta 1 päivään kesäkuuta 1997 mennessä kyseisen asetuksen 2 artiklan edellyttämällä tavalla, ja tässä asetuksessa säädetyt toimenpiteet ovat EMOTR-komitean lausunnon mukaiset, ON ANTANUT TÄMÄN ASETUKSEN: 1 artikla 1. Asetuksen (EY) N:o 723/97 1 artiklan 1 kohdassa tarkoitetut uudet toimintaohjelmat rajoittuvat valvontatoimenpiteisiin, joita 15 päivästä lokakuuta 1996 voimaan tuleva yhteisön lainsäädäntö edellyttää. 2. Saman asetuksen 1 artiklan 2 kohdassa tarkoitetut aloituskulut rajoittuvat sellaisten kulujen, jotka olisivat aiheutuneet ilman uuden toimintaohjelman toteuttamista, lisäksi tulevien uusien toimintaohjelmien kuluihin, eivät sisällä valvontahenkilöstön palkkoja ja rajoittuvat kuluihin, jotka ovat aiheutuneet kahden vuoden kuluessa yhteisön uusien velvoitteiden voimaantulosta. 3. Asetuksen (EY) N:o 723/97 1 artiklan 2 kohdassa mainituilla laitteistoilla ja välineillä tarkoitetaan kaikkia tietojenkäsittelylaitteistoja, mukaan lukien ohjelmistot, televiestintälaitteet kuten puhelimet, teleksi- ja telekopiolaitteet ja näiden laitteiden asennuskustannukset, mutta niihin eivät sisälly tavanomaiset toimistolaitteet ja toimistokalusteet. 4. Asetuksen (EY) N:o 723/97 1 artiklan 2 kohdassa tarkoitettuihin koulutukseen ja tiedotustilaisuuksien järjestämiseen liittyviin kuluihin sisältyvät kaikki vähintään yhden päivän kestävien koulutuskurssien ja seminaarien järjestämisestä aiheutuvat tosiasialliset kulut, mukaan lukien kouluttajien palkkiot, osallistuvien virkailijoiden matkakustannukset, asiakirjojen toimittamisesta aiheutuvat kustannukset sekä erikoistietojen julkaisemisesta aiheutuvat kustannukset. 2 artikla 1. Jäsenvaltioiden on jätettävä toimintaohjelmansa asetuksen (EY) N:o 723/97 ensimmäisen ja toisen soveltamisvuoden osalta ennen tämän asetuksen voimaantuloa seuraavan toisen kuukauden loppua. Ainoastaan 1 päivän tammikuuta 1997 jälkeen aiheutuneisiin kuluihin voidaan saada yhteisöltä rahoitusta. Arviot laaditaan liitteessä olevan taulukon mukaisesti. 2. Kolmen kuukauden kuluessa siitä, kun komissio on vastaanottanut toimintaohjelmat, se vahvistaa annettujen tietojen perusteella yhteisön rahoitusosuuden enimmäismäärän ilmoitettuna kunkin jäsenvaltion kansallisessa valuutassa. Komissio ilmoittaa tarvittaessa kyseisille jäsenmaille kaikista kuluista, joiden osalta ei myönnetä yhteisön rahoitusta. 3. Viimeistään kunkin vuoden toukokuun 31 päivänä kaikkien jäsenvaltioiden on esitettävä komissiolle kuluselvitys edeltävän kalenterivuoden aikana aiheutuneista kuluista. Mainitun asetuksen 4 artiklan 2 kohdan mukaisesti vahvistettua yhteisön rahoitusosuutta sovelletaan näihin kuluihin, ja se rajoittuu toimintaohjelmissa esitettyihin summiin, jotka komissio on katsonut tukikelpoisiksi. Kyseinen selvitys on laadittava liitteessä olevan taulukon mukaisesti. 3 artikla Asetuksen (EY) N:o 723/97 4 artiklan 2 kohdassa säädetyllä tavalla vahvistettu enimmäismäärä, josta on vähennetty koko edelliselle vuodelle vahvistettu käyttämättä jäänyt määrä, sisällytetään komission asetuksen (EY) N:o 296/96 (2) 7 artiklassa tarkoitettuihin kuluihin siinä kuussa, jona komissio vahvistaa ne. 4 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 15 päivänä syyskuuta 1997. Komission puolesta Franz FISCHLER Komission jäsen (1) EYVL L 108, 25.4.1997, s. 6 (2) EYVL L 39, 17.2.1996, s. 5 LIITE Vuosiarvio/-ilmoitus (1) kuluista, jotka ovat välttämättömiä asetuksen (EY) N:o 723/97 nojalla toimeenpantavien toimintaohjelmien toteuttamiseksi >KAAVION ALKU> >KAAVION LOOPU> (1) Tarpeeton yliviivataan.